בראיון לניסים משעל אמר דוד ביטן שמי שיתנגד לחסינות לנתניהו "גמר את הקריירה שלו בליכוד". משעל מצידו שכח להזכיר לביטן עצמו שהמשטרה מצאה תשתית ראייתית להעמידו לדין ב-12 פרשיות שחיתות שונות ושהוא עצמו במסלול המהיר לבקשת חסינות. השמטת הקונטקסט במקרה זה בעייתית במיוחד. ביקורת פוליטית ותקשורתית
"אם הקבוצה הזאת תנסה למנוע מנתניהו חסינות, היא גמרה את הקריירה בליכוד", אמר ח"כ דוד ביטן בראיון בשבוע שעבר על גדעון סער והח"כים שתמכו בו בפריימריז.  מדובר בראיון ששודר ביום שישי האחרון ברדיו 103FM. משעל שכח להזכיר למאזינים מספר עובדות מהותיות:  אלא שבראיון הזהיר ביטן את הח"כים בליכוד שיתנגדו לחסינות. כשמשעל שאל אם הוא רוצה שיצביעו כנגד מצפונם, השיב: "כולנו מצביעים נגד מצפוננו בהרבה מאוד דברים". והוסיף: "זה לא ערכי, אם הם יתנגדו לחסינות של נתניהו". במקום זאת ביטן מציע מה הם כן יכולים לבקש – תפקידים: "אם הם יתנגדו לחסינות אז הם גמרו את הקריירה בליכוד, כולל גדעון סער, אין להם שום סיכוי בליכוד יותר לשום דבר, לכן הם לא יעשו את זה. שונה הדבר בקשר לתפקידים. יבואו ויגידו לו: אדוני הנכבד, יש לנו מספר מנדטים, אנחנו רוצים שר לזה, סגן לזה, יו"ר ועדה לזה, זה כן יהיה. זה בדיוק מה שקרה פעם בשיטת המחנות בליכוד, ובעצם זה מה שיקרה".  מוזר שהמאזינים – ששמעו את ביטן יוצא כנגד החסינות, לא קיבלו את המידע המשלים שיעזור, אולי, להבין מדוע ביטן מחזיק בעמדה הזו: יש לו אינטרס אישי. אז אנחנו נמלא את החלל: במרץ 2019 המליצה המשטרה לפרקליטות להעמיד את ביטן לדין בגין: שוחד, הלבנת הון, קבלת דבר במרמה, מרמה והפרת אמונים ועבירות מס ב-12 פרשיות! לדוגמא: במסגרת פרשת חברת דניה סיבוס, חשוד ביטן כי קיבל 430,000 ש"ח לעצמו ולאדם נוסף, על מנת לקדם היתרי בניה ואינטרסים נוספים של החברה. במסגרת פרשה נוספת עלה החשד שבשנים 2017-2011, סייע ביטן ליזמים לקדם אישורים והיתרים בתמורה ל 385,000 ש"ח. 